****

**GYAKORLATI ÚTMUTATÓ**

**A III. ÉVFOLYAM NAPPALI TAGOZAT**

**ÓVODAPEDAGÓGIA SZAKOS HALLGATÓK**

***KÜLSŐ KOMPLEX SZAKMAI GYAKORLATÁNAK TELJESÍTÉSÉHEZ***

**6. FÉLÉV**

**Tisztelt Mentor Óvodapedagógus!**

III. éves óvodapedagógia szakos hallgatóink 2022-23. tanév II. félévében tanulmányaik záró periódusához érkeztek. Ebben az időszakban a gyakorlati pályájuk megalapozása szempontjából kiemelkedő fontossággal bír a ***8 hetes külső komplex szakmai gyakorlat***, melynek koordinálása és lebonyolítása az Ön mentorálásával történik.

Útmutatónkban összefoglaltuk a külső komplex szakmai gyakorlattal és a záró tevékenységgel kapcsolatos legfontosabb információkat, és támpontokat nyújtunk a hallgató munkájának értékeléséhez.

Kérjük, az útmutató szerint járjon el, és segítse az óvodapedagógus hallgatókat feladataik megvalósításában!

Ha az útmutatóban található információkon kívül bármilyen kérdése merülne fel, tisztelettel állnak rendelkezésükre a gyakorlatvezető oktatók:

**Eszterházy Károly Katolikus Egyetem, Eger**

**Czapné dr. Makó Zita** [mako.zita@uni-eszterhazy.hu](mailto:mako.zita@uni-eszterhazy.hu)

**Gál Judit:** [gal.judit@uni-eszterhazy.hu](mailto:gal.judit@uni-eszterhazy.hu)

**Eszterházy Károly Katolikus Egyetem Jászberényi Campus, Jászberény**

**Dr. Bernhardt Renáta** [bernhardt.renata@uni-eszterhazy.hu](mailto:bernhardt.renata@uni-eszterhazy.hu)

**Dr. Magyar Ágnes** [magyar.agnes@uni-eszterhazy.hu](mailto:magyar.agnes@uni-eszterhazy.hu)

1. **Általános tájékoztató**

* A külső komplex szakmai gyakorlati képzés programja az Óvodai Nevelés Országos Alapprogramjához és az alapképzésű óvodapedagógus szak képzési követelményeihez igazodik.
* Az EKKE-TÓKI honlapján elérhető a gyakorlati program és a mellékletek.
* A külső komplex szakmai gyakorlati képzés követelményeit és formáit meghatározó cél: az elméleti ismeretek gyakorlati alkalmazásának megvalósítása.
* A jelenlétet a Hallgatói Követelményrendszer szabályozza (<https://uni-eszterhazy.hu/api/media/file/0a7f3985580cd55bc8e12ced185bb2435700c312>).
* A hallgató gyakorlati képzése a hallgató által egyeztetett külső helyszínen történik.
* A hallgató a gyakorlatot végző mentorpedagógus segítségével végzi el a gyakorlati program alapján meghatározott feladatokat.
* Az óvodai gyakorlat megkezdésének feltétele az egészségügyi alkalmasságról szóló orvosi igazolás (Egészségügyi kiskönyv) bemutatása.
* A hallgató 8 hetes szakmai gyakorlatát, jelenlétét a mentorpedagógus igazolja a „jelenléti ív” elnevezésű nyomtatványon.
* A külső komplex szakmai gyakorlat kezdete ***2023. február 6.***
* A hallgatónak a külső komplex szakmai gyakorlat mind a 8 hetét teljesítenie kell, hiányzását a mentor óvodapedagógussal egyeztetve más időpontban pótolhatja, legkésőbb ***2023. április 1***-ig, csak így tekinthető a külső komplex szakmai gyakorlata teljesítettnek.
* A hallgató a munkavégzést segítő attitűddel, kulturált magatartással és megfelelő öltözékkel biztosítja a szakmai tevékenységének igényességét.
* A hallgató a gyakorlatán mobiltelefon használatának mellőzésével vesz részt az óvodapedagógusi munkában.
* A hallgató a 8 hetes gyakorlatának befejezéseként záró gyakorlati vizsgát tesz, melyen minősítő bizottság vesz részt.
* A hallgató a külső komplex szakmai gyakorlat megkezdése előtt előkészíti a gyakorlatát az alábbiak szerint:
* felveszi a kapcsolatot a befogadó intézmény vezetőjével és a mentorral;
* átadja a gyakorlati útmutatót és szükséges dokumentumokat az intézményvezető és a mentor részére;
* egyezteti a gyakorlat teljesítésének részleteit a mentorral az útmutató ismeretében.
* A hallgató - a mentor óvodapedagógussal egyeztetve - az előírt adminisztrációs munkák elvégzését követően kezdi el a hét minden napján a gyakorlatot.
* A hallgató legkésőbb a tevékenység megvalósítását megelőző hét utolsó napjáig (vasárnap 18 óra) feltölti az adott hét írásbeli feladatait (játékterv, tevékenységi terv, rendszeres egészségfejlesztő testmozgás terve) és a következő hét tervezeteit a Pegazus rendszer heti mappájába PDF formátumba.
* A külső komplex szakmai gyakorlat időtartama 8 hét, melynek a munkaidő beosztása az alábbiak szerint alakul:
  + 1. hét: délelőttös munkarend, 8.00-13.00-ig
  + 2. hét: délutános munkarend, 11.00-16.00-ig
  + 3. hét: délelőttös munkarend, 8.00-13.00-ig
  + 4. hét: délutános munkarend, 11.00-16.00-ig
  + 5. hét: délelőttös munkarend, 8.00-13.00-ig
  + 6. hét: délelőttös munkarend, 8.00-13.00-ig
  + 7. hét: délelőttös munkarend, 8.00-13.00-ig
  + 8. hét: délelőttös munkarend, 8.00-13.00-ig
* A külső komplex szakmai gyakorlat befejezése után a hallgató a gyakorlat és a záró tevékenység teljesítését igazoló dokumentumokat az EKKE TÓKI titkárságára eljuttatja ***2023. április 15-ig***.

***Visszaküldendő dokumentumok*** (postán, ajánlva a megadott címre) az óvoda által:  
- befogadó nyilatkozat külső szakmai gyakorlatra  
- jelenléti összesítő  
- igazolás, a hallgató munkájának értékelése  
- záróvizsga jegyzőkönyv  
- pedagógiai napló

* A külső szakmai gyakorlat idő-és munkaterve:

|  |  |  |  |
| --- | --- | --- | --- |
|  | *helyszín* | *időtartam* | *tartalom* |
| Tájékoztatás | EKKE-TÓKI  1 alkalom | 8.00-11.00 | a szakmai gyakorlat menetének, követelményeinek megbeszélése |
| **Egyéni gyakorlat**  **8 hét** | óvoda | 8.00-10.00/10.30 | szabad játék/óvodai tevékenységek/gondozási feladatok |
| 10.30-11.30 | udvari életben való részvétel |
| 11.30-12.30 | testápolásban / ebédeltetésben  aktív segítség |
| 12.30-13.00 | napi események, feladatok megbeszélése a mentorpedagógussal |
| **Egyéni délutáni gyakorlat** | óvoda | 10.00-11.30 | készülődés az udvarra/udvari élet |
| 11.30-14.30 | ebéd/pihenés |
| 14.30-16.00 | ébredés utáni gondozási feladatokban aktív részvétel  távozás |
| Reflektálás | EKKE-TÓKI | 8.00-11.00 | a szakmai gyakorlat tapasztalatainak megbeszélése, összegzése |

**2. Az óvodapedagógus szak gyakorlati képzési rendszere**

**2022/2023 Mintatanterv szerint**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | 1. | 2. | 3. | 4. | 5. | 6. |  |  |
| Tájékozódás és megfigyelés az óvodai életben NBP\_OV545G2 *Czapné dr. Makó Zita* | **nappali**:  csoportos gyakorlat:5 nap (30 óra)  **levelező**:  csoportos gyakorlat:3 nap (18 óra) |  |  |  |  |  | *2 kr* | gyj |
| Óvodai tevékenységek önálló irányítása és interakciók elemzése 1. NBP\_OV540G4  *Czapné dr. Makó Zita* |  | **nappali**:  egyéni gyakorlat:10 nap (60 óra)  csoportos gyakorlat:36 óra  **levelező**:  egyéni gyakorlat:5 nap (30 óra)  csoportos gyakorlat:18 óra |  |  |  |  | *4 kr* | gyj |
| Óvodai tevékenységek önálló irányítása és interakciók elemzése 2.  NBP\_OV541G4  *Czapné dr. Makó Zita* |  |  | **nappali**:  egyéni gyakorlat:10 nap (60 óra)  csoportos gyakorlat:36 óra  **levelező**:  egyéni gyakorlat:5 nap (30 óra)  csoportos gyakorlat:18 óra |  |  |  | *4 kr* | gyj |
| Óvodai tevékenységek önálló irányítása és interakciók elemzése 3.  NBP\_OV542G5  *Czapné dr. Makó Zita* |  |  |  | **nappali**:  egyéni gyakorlat:10 nap (60 óra)  csoportos gyakorlat:36 óra  **levelező**:  egyéni gyakorlat:5 nap (30 óra)  csoportos gyakorlat:18 óra |  |  | *5 kr* | gyj |
| Óvodai tevékenységek önálló irányítása és interakciók elemzése 4.  NBP\_OV549G6  *Dr. Bernhardt Renáta* |  |  |  |  | **nappali**:  egyéni gyakorlat:10 nap (60 óra)  csoportos gyakorlat:36 óra  **levelező**:  egyéni gyakorlat:5 nap (30 óra)  csoportos gyakorlat:18 óra |  | *6 kr* | gyj |
| Külső komplex szakmai gyakorlat  NBP\_OV537G9  *Dr. Bernhardt Renáta* |  |  |  |  |  | **nappali**:  8 hét (240 óra)  **levelező**:  4 hét (120 óra) | *9 kr.* | gyj |

Az óvodapedagógus szak teljes tanegység rendszerét a kari honlapon megtekintheti.

<https://uni-eszterhazy.hu/toki/mintatantervek>

**A külső komplex szakmai gyakorlat tantárgyleírása:**

|  |  |
| --- | --- |
| **Tantárgy** neve: **Külső komplex szakmai gyakorlat NBP\_OV537G9** | **Kreditértéke: 9 kr** |
| A tantárgy **besorolása**: **kötelező** | |
| **A tantárgy elméleti vagy gyakorlati jellegének mértéke, „képzési karaktere”:** 100% gyakorlat | |
| A **tanóra típusa**: gyak. és **óraszáma**: **8 hét / 240 óra** az adott **félévben**,  (*ha nem (csak) magyarul oktatják a tárgyat, akkor a* ***nyelve****: -)*  Az adott ismeret átadásában alkalmazandó **további** (*sajátos*) **módok, jellemzők** *(ha vannak)*: - | |
| A **számonkérés** módja (koll. / gyj. / **egyéb)**: **gyj**  Az ismeretellenőrzésben alkalmazandó **további** (*sajátos*) **módok** *(ha vannak)***:** pedagógiai napló készítése, komplex záróvizsga tervezet, **a külső szakmai gyakorlatról beszámoló készítése és bemutatása prezentáció formájában.** | |
| A tantárgy **tantervi helye** (hányadik félév): **6. félév** | |
| Előtanulmányi feltételek *(ha vannak)*:**Óvodai tevékenységek önálló irányítása és interakciók elemzése 4.** | |

|  |
| --- |
| **Tantárgy-leírás**: az elsajátítandó **ismeretanyag tömör, ugyanakkor informáló leírása** |
| * a külső gyakorlati helyszíneken a különböző tevékenységi területeken mélyítsék el eddig szerzett ismereteiket, bővítsék tapasztalataikat, készüljenek fel az óvodai záró foglalkozásra * az óvodapedagógus-jelölt pályaismeretének, önismeretének gazdagítása. * az óvodapedagógiában történő innovációs folyamatok gyakorlati vetületeinek megismerése * az óvodapedagógusi munka hatékonyságát megalapozó szociális képességek (kooperáció, empátia, tolerancia) elmélyítése * a külső gyakorlóhely alapdokumentumainak (PP, SZMSZ, Házirend) megismerése * a gyermek csoport élet-és szokásrendjének megfigyelése, megismerése; * bekapcsolódás az óvodai csoport mindennapi életébe * az óvodai adminisztrációs munka megismerése, gyakorlása * az óvoda dolgozóinak, gyermekeinek, szülői közösségének megismerése * a szülőkkel, külső partnerekkel való kapcsolattartás gyakorlása a külső gyakorló helyen; * részvétel a csoporton kívüli tevékenységekben (szülői értekezlet, fogadó óra, óvodai ünnepség, nevelői, munkatársi rendezvények) * az önálló munkavégzés során felmerülő nevelési helyzetek, konfliktusok megoldása az elméleti ismeretek alkalmazásával * bekapcsolódás tehetséggondozásba, felzárkóztatásba * az óvodai nevelés alapelveinek érvényesítése * innovatív, korszerű óvodai módszerek, eljárások alkalmazása * a szakmai ismeretek integrált, fokozott önállóssággal történő alkalmazása * komplex, párhuzamosan végezhető, differenciált tevékenységek tervezése, szervezése, irányítása * az önelemzés, önértékelés gyakorlásával az önismeret fejlesztése * szülőkkel, kollégákkal való kapcsolatteremtés, együttműködés * gyermek-, játék-, és tevékenységközpontúság elvének érvényesítése |
| A **2-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN) |
| * 363/2012. (XII. 17.) Korm. rendelet az Óvodai nevelés országos alapprogramjáról. https://net.jogtar.hu/jogszabaly?docid=a1200363.kor * Az óvoda pedagógiai programja * Az *Óvodai nevelés* című folyóirat aktuális, vonatkozó írásai * Az előző félévek nevelési területeihez kapcsolódó ajánlott irodalmak |
| Azoknak az **előírt** s**zakmai kompetenciáknak, kompetencia-elemeknek** *(tudás, képesség* stb., *KKK* ***7.*** *pont*) a felsorolása, **amelyek kialakításához a tantárgy jellemzően, érdemben hozzájárul** |
| **tudása**   * rendelkezik a 3-7 éves gyermek személyiségének fejlődési sajátosságaival, ismeri az óvodai nevelés alapvető dokumentumait, tisztában van az óvodai nevelés általános céljaival, feladataival, a tevékenységi formák tartalmaival és ezek összefüggéseivel * ismeri a nevelés és fejlesztés elméletét, az óvodás korosztály differenciált személyiségformálásának lehetőségeit, folyamatát * rendelkezik az óvodai nevelés ellátásához szükséges alapvető család- és gyermekvédelmi ismeretekkel * érti az összefüggést a 3-7 éves gyermek fejlődését meghatározó spontán és tervszerű hatásrendszer, a direkt és indirekt nevelési módszerek, valamint az óvodai nevelés tevékenységi formáiban megvalósuló tanulási folyamatok között * tervező munkájában a komplex gondolkodást érvényesíti * rendelkezik az óvodai nevelés feladatainak ellátásához szükséges alapvető család- és gyermekvédelmi ismeretekkel, tájékozott a kora gyermekkori intervenció témakörében és a segítségnyújtás lehetőségeit illetően * értelmezni tudja a gyermeki fejlődés szociokulturális beágyazottságát és annak hatását a pedagógiai folyamatra, tisztában van a hátrányos helyzet komponenseivel és determinánsaival * tájékozott az integráció és inklúzió kérdéskörében   **képességei**   * képes pedagógiai, pszichológiai és módszertani ismereteit az óvodai pedagógiai gyakorlatban adaptív módon alkalmazni * figyelembe veszi a gyermekek, gyermekcsoportok életkori jellemzőit az óvodai tevékenységek tervezésekor, szervezésekor * az óvodai nevelés módszereit, napirendjét úgy alakítja, hogy azzal a 3-7 éves gyermek teljeskörű személyiség- és egészségfejlesztését valósítja meg * az óvoda partnereivel kölcsönös tiszteletre, bizalomra épülő kapcsolatrendszert képes kialakítani * törekszik arra, hogy a gyermeket érintő problémák esetén segítséget nyújtson, a megoldási lehetőségekben közreműködjön   **attitűdje**   * elkötelezett a 3-7 éves gyermek, gyermekcsoport ismereteinek rendszerezését, bővítését elősegítő módszerek, tevékenységek megválasztása és a támogató környezet kialakítása iránt * személyiségét előítélet-mentesség, tolerancia, szociális érzékenység, segítő attitűd jellemzi * törekszik az önazonosság megőrzésének, ápolásának elősegítésére * nyitott az új kutatási eredmények, a módszertani innovációk és az IKT kínálta lehetőségek megismerésére és alkalmazására   **autonómiája és felelőssége**   * felelősséget érez a rábízott 3-7 éves gyermekekért, a gyermekcsoportért, a nevelési intézményben végzett tevékenységéért * szakmai együttműködések kialakításában és fenntartásában felelősséggel működik közre * reflektív óvodapedagógusként, autonóm személyiségként szakmai fejlődésének tudatos irányítója |

|  |
| --- |
| **Tantárgy felelőse** (*név, beosztás, tud. fokozat*)**: Dr. Bernhardt Renáta adjunktus** |
| **Tantárgy oktatásába bevont oktatók: Czapné dr. Makó Zita adjunktus, Dr. Magyar Ágnes adjunktus** |

1. **A külső komplex szakmai gyakorlat rendje és feladatai**

**3.1 A mentor óvodapedagógus feladatai**

* A külső szakmai gyakorlatra jelentkező óvodapedagógus hallgató fogadása;
* A hallgató óvodai gyakorlati helyszínének megfelelő megjelenés, öltözék, viselkedés ellenőrzése;
* A hallgató megismertetése az intézmény dokumentumaival;
* A hallgató szakmai gyakorlatának teljes körű segítése;
* A jelölt írásbeli és gyakorlati munkájának, tevékenységének, ellenőrzése és értékelése naponta szóban, gyakorlat végén összegző reflexió írásban;
* A hallgató egyéni gyakorlatának elemzése, értékelése.

**3.2 Előkészítő feladatok a külső komplex szakmai gyakorlatot megelőzően**

1. Az intézményvezetővel és a mentorpedagógussal történő egyeztetés a gyakorlat teljesítésével kapcsolatban.

2. Befogadó nyilatkozat megküldése a gyakorlatvezető oktató részére 2023. március 1-ig.

3. Konzultáción való részvétel a mentorpedagógussal (gyakorlat menete, feladatok, határidők egyeztetése az *Útmutató* alapján).

**3.3 A külső komplex szakmai gyakorlat feladatai**

|  |  |
| --- | --- |
| **hét** | **feladat** |
| **1.** | * Olvassa el az intézmény főbb dokumentumait (Pedagógiai Program, házirend, SZMSZ jellemzői) és foglalja össze azok legfőbb alapelveit. * Készítsen 8 hétre szóló gondozási tervet. * Készítse el a csoportprofilt. * Mutassa be a mentor óvodapedagógust, hangsúlyozva azon kompetenciáit, melyeket követendőnek talál saját szakmai fejlődése szempontjából. * Készítsen 2 hasábos hospitálási naplót: * a verselés, mesélés, * a rajzolás, festés, mintázás, kézi munka, * az ének, zene, énekes játék, gyermektánc tevékenységekről. * Írjon reflexiót a hét megfigyelési és gyakorlati tapasztalatairól. |
| **2.** | * Tervezzen és valósítson meg egy játékos udvari tevékenységet. * Válasszon ki egy mesét, melyet a héten mesél alvásidő indításaként. * Készítse el a 3. heti játéktevékenység tervet. * Készítsen 3 hasábos tevékenységi tervet a 3. gyakorlati hétre: * a verselés, mesélés, * a rajzolás, festés, mintázás, kézi munka, * az ének, zene, énekes játék, gyermektánc tevékenységekről. * Tervezzen meg 2 db rendszeres egészségfejlesztő testmozgást. * Írjon reflexiót a hét megfigyelési és gyakorlati tapasztalatairól. |
| **3.** | * Az elkészített játéktevékenység terve alapján szervezze és irányítsa azt, a mellékletben fotódokumentációval szemléltetve a tevékenység megvalósulását.. * A gondozási feladatokban aktívan vegyen részt. * Tartson rendszeres egészségfejlesztő testmozgást a tervezete szerint (1 tervezést 2 alkalommal). * Készítsen 2 hasábos hospitálási naplót: * a külső világ tevékeny megismerése matematikai tapasztalatszerzéssel, * a mozgásos tevékenységről. * Valósítsa meg a tervezett * verselés, mesélés, * rajzolás, festés, mintázás, kézi munka, * ének, zene, énekes játék, gyermektánc tevékenységeket. * Írjon reflexiót a tevékenységek megvalósulásáról. |
| **4.** | * Ismerkedjen meg a fejlődési naplóval, készítsen róla feljegyzést. * Válasszon ki egy mesét, melyet a héten mesél alvásidő indításaként. * Készítse el az 5. heti játéktervét és annak továbbfejlesztési lehetőségét. * Készítsen 3 hasábos tevékenységi tervet az 5. gyakorlati hétre: * a külső világ tevékeny megismerése matematikai tapasztalatszerzéssel * a mozgásos tevékenységről. * Tervezzen meg 2 db rendszeres egészségfejlesztő testmozgást. * Vegyen részt lehetőség szerint fogadóórán és/vagy szülői értekezleten. * Írjon reflexiót a hét megfigyelési és gyakorlati tapasztalatairól. |
| **5.** | * Az elkészített játéktevékenység terve alapján szervezze és irányítsa azt, a mellékletben fotódokumentációval szemléltetve a tevékenység megvalósulását. * A gondozási feladatokban aktívan vegyen részt. * Tartson rendszeres egészségfejlesztő testmozgást a megtervezett vázlata szerint (1 tervezést 2 alkalommal). * Valósítsa meg a tervezett * külső világ tevékeny megismerése matematikai tapasztalatszerzéssel, * mozgásos tevékenységeket. * Tanulmányozza a csoportnaplóból a téma- vagy projektterv formáit. * Írjon reflexiót a tevékenységek megvalósulásáról. |
| **6.** | * Irányítsa önállóan a csoportot, és lássa el a gondozási feladatokat a dajka együttműködésével. * Tartson rendszeres egészségfejlesztő testmozgást a megtervezett vázlata szerint (1 tervezést 2 alkalommal). * Készítsen 3 hasábos tervezetet a 7. és 8. hétre: * külső világ tevékeny megismerése matematikai tapasztalatszerzéssel, * mozgás, * verselés, mesélés * rajzolás, festés, mintázás, kézi munka * ének, zene, énekes játék, gyermektánc tevékenységekhez. * Valósítsa meg a tervezett tevékenységeket a mentor óvodapedagógussal egyeztetve, és tartson két olyan tevékenységet, melyek a mentor reflexiói alapján fejlesztendő területek. * Írjon reflexiót a hét megfigyelési és gyakorlati tapasztalatairól. |
| **7.** | * Irányítsa önállóan a csoportot a csoport szokás- és szabályrendszere szerint. * Valósítsa meg a * külső világ tevékeny megismerése matematikai tapasztalatszerzéssel, * mozgás, * verselés, mesélés, * rajzolás, festés, mintázás, kézi munka, * ének, zene, énekes játék, gyermektánc tevékenységeket. * Készítsen tematikus tervet a mentor segítségével. * Írjon reflexiót a tevékenységek megvalósulásáról. |
| **8.** | * Irányítsa önállóan a csoportot a csoport szokás- és szabályrendszere szerint. * Valósítsa meg a komplex * külső világ tevékeny megismerése matematikai tapasztalatszerzéssel, * mozgás, * verselés, mesélés, * rajzolás, festés, mintázás, kézi munka, * ének, zene, énekes játék, gyermektánc tevékenységeket. * Írjon reflexiót a tevékenységek megvalósulásáról. * Készüljön fel a záró tevékenységre az alábbiak szerint * tervezett játékok, * komplex tevékenység tervezet, * rendszeres egészségfejlesztő testmozgás tervezete. |

**3.4 A záró tevékenység feladata**

* A hallgató a gyakorlat 8. hetén záró tevékenységet vezet, amelyen számot ad szakmai felkészültségéről, bizonyíthatja, hogy milyen fokon birtokolja a sikeres és eredményes óvodapedagógusi tevékenységhez szükséges személyes és szakmai kompetenciákat.
* A hallgató a záró tevékenységre írott (a szokott és szükséges mértékig illusztrált) dokumentációval készül.
* A dajka vagy pedagógiai asszisztens segítő jelenléte a záró tevékenységen megengedett, elfogadott.

A gyakorlatot záró komplex tevékenység pontos időpontját az egyetem hivatalosan is megküldi az óvodának legkésőbb egy héttel a záróvizsga előtt!

A gyakorlatot záró komplex tevékenység részei:

* Tervezés:

A jelölt a záró tevékenységre teljes önállósággal készül:

- minden napirendi tevékenység (gondozás, játék, rendszeres egészségfejlesztő testmozgás) tervezetét elkészíti két hasábos formában,

- a szervezett komplex tevékenység tervezeteket 3 hasábos formában készíti el a  
tanultak alapján 3 [1 eredeti + 2 (az eredetivel megegyező) másolat] példányban.

* A záró tevékenység megvalósítása, melynek kötelező elemei:

- a napirend szerinti gondozási teendők, a gyermekek fogadása, étkezés, játék, rendszeres egészségfejlesztő testmozgás, szervezett komplex tevékenység.

* A tevékenységek elemzése és önreflexió.

A gyakorlatot záró komplex tevékenység bizottság előtt történik.  
A bizottság összetétele:  
Elnök: óvodavezető vagy tagóvoda-vezető  
Tagja/tagjai: mentor óvodapedagógus; a kar képviseletében kiküldött oktató, tagóvoda-vezető, ha az elnök az óvodavezetője.

A gyakorlatot záró komplex tevékenység érdemjegyét a záróvizsga bizottság formanyomtatványon rögzíti.

**4.** **Hallgatói önreflexió**

A hallgató a külső szakmai gyakorlatát saját szakmai fejlődésének részletes elemzésével, az  
erősségek és gyengeségek számbavételével mutatja be.

**Az önreflexió tartalma:**− A külső szakmai gyakorlat 8 hetének összefoglaló elemzése.  
− A kitűzött célok megvalósulása.  
− A napi tevékenység elemzése: cél, feladat, megvalósítás, spontán helyzetek, gyermeki reakciók.  
− Az erősségek és gyengeségek megfogalmazása.  
− A szakmai fejlődés ívének felvázolása.  
− A mentorral, a nevelőtestülettel, a szülőkkel való együttműködés sikeressége.  
− Az elméleti tudás alkalmazásának sikeressége a gyakorlati megvalósításban.

**Az értékelés szempontjai:**− Az önreflexiót tartalmazó prezentálásra való felkészülés módja, motiváció, szakmai tudás, kreativitás, önállóság, a hallgató kommunikációs mintái.  
− A jelölt által készített dokumentumok tartalma és formája.

**4.1 Szempontsor a tevékenységek reflexiójának elkészítéséhez[[1]](#footnote-1)**

1. ***Előkészület reflexiói***

* A kitűzött cél megfogalmazása.
* Tervezéskor a tevékenységek, módszerek, munkaformák, eszközök, motiváció kiválasztásának indoklása.
* A tudatos differenciálás tervezés szintű megjelenése.
* Az előzmények (élmény, technikai, tudás, közvetlen tevékenységek) megjelenítése.
* A gyermekcsoport összetételének, az egyéni sajátosságoknak figyelembe vétele, integrációs lehetőségek kihasználása.

1. ***Végrehajtás reflexiói***

* A tervben leírtak megvalósulása: konkrét tényekre támaszkodva, példákkal alátámasztva, lényegre törően megfogalmazva.
* A szervezés és a motiváció sikeressége, ennek indoklása.
* Az irányított tapasztalatszerzéseket megelőző játéktevékenység alatt megjelenő tervezett, ill. spontán hangulati előkészítés, ráhangolás.
* A játékosságra való törekvés érvényesülése a tevékenységekben.
* A cselekvésbe ágyazott ismeretszerzés, a játékos felfedeztetés, a kísérletezés, a gyerekek ismereteinek gyarapítása a tanulási folyamat során.
* A tanulást támogató környezet kialakítása.
* A tevékenység során megvalósított képességfejlesztések ismertetése.
* A gyermekek aktivitása.
* A gyermeki szükségletek (pl. mozgásigény, biológiai szükséglet stb.) kielégítésének lehetőségei.
* Közösségformáló helyzetek kihasználása, esetleges konfliktusok feltárása konfliktuskezelés.
* A pedagógus ösztönző szerepe az önállóság, segítőkészség megjelenésében.
* .Kommunikációs képességfejlesztés, metakommunikációs eszközök alkalmazása.
* A választott eszközök, módszerek, munkaformák beválása a tevékenység során.
* A differenciálás, valamint az egyéni fejlesztés megvalósulása - tehetséggondozás, hátránykompenzáció -.
* A tevékenységek során alkalmazott értékelések segítő-, reális-, az egészséges énkép kialakulását támogató jellege.
* A gyermekcsoport viselkedése, magatartása, oldottsága, komfortérzete, ennek okai.
* Spontán helyzetek kihasználása, váratlan helyzetek ötletes megoldása.

1. ***Önértékelő reflexiók***

* A tevékenység tanulságai.
* Korrekciók, lehetséges variációk, tovább fejlesztési lehetőségek.
* Az óvodapedagógus munkája eredményessége.
* A pedagógus egyéni erősségei, fejleszthető tulajdonságai és ismeretei.

|  |
| --- |
|  |
| **4.2 Szempontsor az önreflexióhoz**  ***Óvodapedagógusi kompetencia:***   * elkötelezettség a szakma iránt; * a csoport gyermekeivel kialakított kapcsolat, a kommunikáció hatékonysága; * megvalósult szakmai együttműködés, a dolgozókkal kialakított kapcsolat, kommunikáció; * a figyelemmegosztás, a csoport koordinálásának sikeressége; * a tervezőmunka hatékonysága; * a szervezési feladatok ellátása, differenciálás, egyéni bánásmód elvének érvényesítése.   ***Játékban megvalósuló szakmai munka:***   * a játékba való bekapcsolódás mértéke és minősége; * a tervezett játék megvalósításának sikeressége/sikertelensége (játék használatának ideje, gyermekek száma, továbbfejlesztési lehetőségre szükség volt-e); * játékot támogató tevékenység megjelenése; * spontán ötletek megvalósítása, a megvalósítás hatékonysága; * a játéktér kialakításában vállalt szerep; * a kezdeményezett vagy szabad játékba való bekapcsolódás megvalósulási formái; * a nyugodt játékidő biztosítása, megvalósítása; * a módszertani hiányosság okozta nehézségek.   ***Tevékenységek megvalósításának értékelése:***   * témaválasztás indoklása; * a tervezés célja; * a tervezés kapcsolódása egyéb tevékenységekhez; * a szervezéssel kapcsolatos meglátások (hely, idő, tér, eszközök); * a motiváció hatékonysága; * a kommunikáció formái és eredményessége; * a segítségnyújtás formái; * konfliktusok megjelenése, kezelése; * a differenciálás megvalósulása; * a módszerek választása és indoklása, alkalmazásának eredményessége; * az ellenőrzés módja és értékelés formája; * a tevékenység erősségei és gyengeségei, fejlesztendő területek.   ***Gondozási és munka jellegű tevékenységek:***   * a bekapcsolódás formái, eredményessége; * a tevékenységekben megvalósuló nevelés, a gyermeki önállóság támogatása; * a gyermekek motiválása, bevonása, fejlesztő értékelése; * a tervező és szervező munka minősége. |

**5. Pedagógiai napló tartalma**

Fedlap:

* + EKKE logó
  + A dokumentum neve: Pedagógiai külső szakmai gyakorlati napló
  + A hallgató neve, neptun kód, évfolyam (jobb alsó)
  + A mentorpedagógus neve (bal alsó)

Az óvoda adatai:

* + név, OM azonosító
  + csoport neve

A feladatok írásbeli dokumentálása:

* Előkészítő feladatok
* Első hét feladatai az útmutató előírásai alapján
* Második hét feladatai a feladatok alapján
* Harmadik hét feladatai a feladatok alapján
* Negyedik hét feladatai a feladatok alapján
* Ötödik hét feladatai a feladatok alapján
* Hatodik hét feladatai a feladatok alapján
* Hetedik hét feladatai a feladatok alapján
* Nyolcadik hét feladatai a feladatok alapján
* A záróvizsga dokumentumai

**6. A külső komplex szakmai gyakorlat és záró tevékenység értékelése**

**6.1 A gyakorlat értékelése**

**Jeles (5)** gyakorlati jegy:

* elméleti és gyakorlati felkészültsége, tudása kiváló,
* a gyakorlata során folyamatosan innovatív, korszerű óvodai módszereket, eljárásokat alkalmaz,
* gyakorlatát az előírásokat maximálisan teljesítve végezte el,
* az előírt feladatokat kiválóan, érdeklődéssel és szorgalmas hozzáállással teljesítette,
* szakmai dokumentációját önállóan, igényesen vezette és mindig a megadott határidőig készítette el,
* maximálisan elfogadta és követte a mentor óvodapedagógus iránymutatásait, együttműködésére kreatív, innovatív magatartás volt jellemző,
* önismerete kiváló, eredményeit ismeri, törekszik az elfogulatlanságra, hibáit javítja,
* a megbeszéléseken érdeklődő, aktív, szakmódszertani elemzésére a nagyfokú tárgyilagosság jellemző,
* tudatosan törekszik a követelményekben megfogalmazott alapvető képességek fejlesztésére,
* kommunikációs képességeit folyamatosan műveli, színesíti, differenciálja
* kiváló helyzetfelismerő és elemző képességgel rendelkezik,
* gyermekekkel, kollégákkal, szülőkkel kiválóan együttműködik,
* kiváló szervező.

**Jó (4)** gyakorlati jegy:

* elméleti és gyakorlati felkészültsége, tudása jó,
* a gyakorlata során innovatív, korszerű óvodai módszereket, eljárásokat alkalmaz,
* gyakorlatát előírás szerint hiánytalanul teljesítette,
* az előírt feladatokat eredményesen teljesítette,
* szakmai dokumentációját önállóan, a megadott határidőig készítette le,
* elfogadta és követte a mentor óvodapedagógus iránymutatásait, együttműködésére innovatív magatartás volt jellemző,
* törekszik az önismeretre, ismeri saját eredményeit és javítja hibáit,
* a megbeszéléseken aktív, szakmódszertani elemzésére elfogulatlanság jellemző,
* tudatosan törekszik a követelményekben megfogalmazott alapvető képességek fejlesztésére,
* kommunikációs képességeit folyamatosan műveli, javítja, színesíti,
* jó helyzetfelismerő és elemző képességgel rendelkezik,
* gyermekekkel, kollégákkal, szülőkkel jól együttműködik,
* jó szervező.

**Közepes (3)** gyakorlati jegy:

* elméleti és gyakorlati felkészültsége, tudása átlagos,
* a gyakorlata során alkalmanként megjelennek innovatív, korszerű óvodai módszerek, eljárások,
* gyakorlatát átlagosan, változó minőségben teljesítette,
* az előírt feladatokat hiánytalanul teljesítette,
* szakmai dokumentációját segítséggel, általában a megadott határidőig készítette el,
* meghallgatta a mentor óvodapedagógus iránymutatásait,
* törekszik a követelményekben megfogalmazott alapvető képességek fejlesztésére,
* önismerete csaknem teljes, hibái felismerésében támogatásra szorul, kudarcai okait segítséggel felismeri,
* megbeszéléseken a szakmódszertani elemzésében segítséget igényel,
* kommunikációs képességeit folyamatosan műveli,
* gyermekekkel, kollégákkal, szülőkkel együttműködik,
* átlagos helyzetfelismerő és elemző képességgel rendelkezik.

**Elégséges (2)** gyakorlati jegy:

* elméleti és gyakorlati felkészültsége nagyon hiányos,
* a gyakorlata során nem alkalmaz innovatív, korszerű óvodai módszereket, eljárásokat,
* gyakorlatát még elfogadhatóan teljesítette, s igazolt mulasztás esetén hiányzó feladatait bepótolta,
* az előírt feladatai elvégzésében folyamatos támogatásra, kontrollra szorul, önállótlan,
* szakmai dokumentációja hiányos és nem készült el mindig határidőre,
* nem mindig követte a mentor óvodapedagógus iránymutatásait,
* önismerete hiányos, hibáit önállóan nem ismeri fel, azokat, mint kudarcai okait nem fogadja el,
* megbeszéléseken a szakmódszertani elemzése sok segítséget igényel,
* nem törekszik kommunikációs képességeinek fejlesztésére,
* gyermekekkel, kollégákkal, szülőkkel csak segítséggel tud együttműködni, kapcsolatot teremteni
* éppen elfogadható helyzetfelismerő és elemző képességgel rendelkezik.

**Elégtelen (1**) gyakorlati jegy:

* nem megfelelő az elméleti és gyakorlati felkészültsége és tudása,
* feladatait nem hiánytalanul teljesítette,
* szakmai dokumentációját nem készítette el,
* a mentor óvodapedagógus útmutatását nem fogadta el,
* nem tud együttműködni a gyermekekkel, kollégákkal és a szülőkkel
* hiányzásait, hiányosságait nem pótolta,
* munkavégzése az elégséges szintjét nem éri el.

**6.2 A záró tevékenység értékelése**

**Jeles (5)** érdemjegyet kap az a hallgató, aki:

* nagy önállósággal tervezett feladatait magas színvonalon, nagyfokú tudatossággal teljesítette;
* korszerű gyermekszemlélettel, gyermekismerettel és módszerkultúrával rendelkezik;
* képes pedagógiai helyzetek teremtésére és a konfliktushelyzetek feloldására;
* szorgalma dicséretes;
* fejlett, sokoldalú kommunikációs technikával bír;
* reális önismerettel rendelkezik, elemző-értékelő tevékenységét konstruktivitás jellemzi.

**Jó (4)** érdemjegyet kap az a hallgató, aki:

* a tervezett feladatokat jó színvonalon, kellő tudatossággal teljesítette;
* jó gyermekismerettel bír;
* jó kommunikációs képességgel rendelkezik;
* képes a konfliktushelyzetek megoldására;
* szorgalmas;
* jó önismerettel rendelkezik, elemző-értékelő munkája igényes.

**Közepes (3)** érdemjegyet kap az a hallgató, aki:

* az előírt feladatokat tudatosan, megfelelő szinten, felelősséggel teljesítette;
* kommunikációs és módszerkultúrája még fejlesztésre szorul;
* bár önállóan képes pedagógiai helyzetek teremtésére, de konfliktusmegoldó képessége fejletlen;
* döntéshelyzetekben elbizonytalanodó;
* önismerete jó, hiányosságait, hibáit felismeri;
* elemző-értékelő munkájához instrukciókat, segítséget igényel.

**Elégséges (2)** érdemjegyet kap az a hallgató, aki:

* az előírt feladatokat hanyagul, felületesen, felszínesen teljesítette;
* pedagógiai felelőssége csak nyomokban érzékelhető;
* elemző-értékelő munkájából is hiányzik a kellő tudatosság.

**Elégtelen (1)** érdemjegyet kap az a hallgató, aki:

* az előírt gyakorlati követelményeknek nem tett eleget;
* indokolatlan távolléte a gyakorlati munkát értékelhetetlenné teszi.

**7. Mellékletek**

(letölthetők az EKKE TÓKI honlapjáról)

1. Felkérő levél külső szakmai gyakorlatra;  
2. Óvodai befogadó nyilatkozat külső szakmai gyakorlatra;  
3. Jelenléti összesítő;  
4. Igazolás, a hallgató munkájának értékelése;  
5. Záró tevékenység jegyzőkönyve;

**8. Segédletek**

* Javasolt szempontsor az óvodapedagógus szakos hallgató folyamatos munkájának  
  elemzéshez, értékeléséhez (önreflexióhoz is ajánljuk);
* Javasolt szempontok szakmódszertani elemzéshez és értékeléshez;
* Minták tevékenység tervezetekhez.

1. KIEGÉSZÍTŐ ÚTMUTATÓ az Oktatási Hivatal által kidolgozott, Útmutató a pedagógusok minősítési rendszerében a Pedagógus I. és Pedagógus II. fokozatba lépéshez c. dokumentumhoz. Óvodai nevelés. Oktatási Hivatal. [https://www.oktatas.hu/pub\_bin/dload/pem/ovoda\_kieg\_2017.pdf](https://www.oktatas.hu/pub_bin/dload/pem/ovoda_kieg_2017.pdf?fbclid=IwAR2QaPrQaT6k-sVLYUMxi9gpc_hxPY_Pqoo-zIvPw48wNumXc30IKjCN898) 87-88. [↑](#footnote-ref-1)